
Parcursul legislativ
Comisia Națională de Drept Internațional Umanitar, structură cu rol consultativ pe lângă Guvernul României, a promovat în Parlament Legea privind declararea zilei de 14 mai Ziua Dreptului Internațional Umanitar.
Proiectul de lege a fost însușit de Guvern și înaintat la Senat, care l-a adoptat în ședința din 15 aprilie 2013.
A urmat trimiterea la Camera Deputaților (aceasta având rolul de cameră decizională) și luarea în evidența Biroului Permanent cu nr. 117/22.04.2013.
Proiectul a fost repartizat Comisiei juridice, de disciplină și imunități, având termen de depunere amendamente până la 30 aprilie 2013. Au mai dat avize: Comisia pentru drepturile omului, culte și problemele minorităților naționale și Comisia pentru administrație publică, amenajarea teritoriului și echilibru ecologic.
Legea a fost publicată în M.Of. nr. 349 din 13 iunie 2013.
 
Lucrarea care a influențat adoptarea Zilei DIU
În paralel cu aceste demersuri Asociația Română de Drept Umanitar și Filiala acesteia din Prahova au elaborat prin președinții acestora, prof. univ. dr. Ionel Cloșcă și dr. Dumitru Codiță lucrarea „Dicționar enciclopedic de drept internațional umanitar – de la origini până în prezent”. Lucrarea a fost dedicată împlinirii a 150 de ani de la crearea Comitetului Internațional al Crucii Roșii”. Lansarea acesteia, a avut loc chiar în data de 14 mai la Palatul Parlamentului, Camera Deputaților cu participarea membrilor Comisiilor implicate în adoptarea Proiectului de lege. De menționat însă ca activitatea de lansare a avut ca principal inițiator Comisia de învățământ, tineret și sport de la Camera Deputaților prin grupul deputaților de Prahova.
Activitățile pregătitoare, contactele cu membrii comisiilor menționate, înainte și pe timpul lansării au creat o atmosferă favorabilă adoptării legii prin care s-a instituit ZIUA DREPTULUI INTERNAȚIONAL UMANITAR.
La activitate a participat din partea Comisiei Naționale de Drept Internațional Umanitar, doamna ministru plenipotențiar MAE, Victoria Gavrilescu, președinții și vicepreședinții Comisiilor implicate și dl. senator Paul Dobre vicepreședinte al Societății Naționale de Cruce Roșie din România.
Pe timpul activității de lansare dl. deputat Ion Eparu a anunțat participanții că a fost adoptată în regim de urgență L 177/2013, prin care s-a stabilit ca în data de 14 mai să fie marcată pe plan național ZIUA DIU.
În acest context se poate afirma că Dicționaru enciclopedic este lucrarea care a influențat o decizie legislativă.
 
De ce 14 mai ZIUA DIU? Convențiile de la Geneva reprezintă tezaurul umanitar al societății la nivel planetar. La ele sunt parte 195 de state, în timp ce membre ONU sunt 193. România a devenit Înaltă Parte Contractantă la 14 mai 1954. Acesta este argumentul pentru care prin Legea 177/213 s-a decis să instituie la nivel național Ziua Dreptului Internațional Umanitar.
Legea menționată prevede marcarea prin manifestări specifice a acestui eveniment cu sprijinul autorităților locale și centrale, iar activitățile de informare să fie susținute de mijloacele mass-media.

